НАРОДНО ЧИТАЛИЩЕ

„ЕМИЛ ШЕКЕРДЖИЙСКИ-1919 г.“

НАЧАЛО:

УВАЖАЕМИ ГОСПОЖИ И ГОСПОДА ЧЛЕНОВЕ НА НЧ „ЕМИЛ ШЕКЕРДЖИЙСКИ“ 1919 УВАЖАЕМИ КОЛЕГИ, ДРАГИ ГОСТИ.

Добре дошли на годишното отчетно-изборно събрание на Народно Читалище „Емил Шекерджийски“ 1919 г. То се свиква на основание чл. 15, ал.1 от Закона за Народните Читалища, чл. 15, ал.1 от устава на читалището, както и решение № 2 от заседание на Читалищното Настоятелство, проведено на 15.02.2023 г.

Моля ви преди да започнем делова работа със ставане на крака и едноминутно мълчание да почетем паметта на починалите наши членове през периода.

Благодаря!!!!

За правилното протичане на Отчетно изборното събрание предлагам да изберем Председател на събранието и протоколчик.

За Председател на събранието предлагам да изберем г-н Максим Бенвенисти. Който е съгласен моля да гласува. Против. Въздържали се.

За Протоколчик на събранието предлагам да изберем г-жа Силвия Стоименова. Който е съгласен моля да гласува. Против. Въздържали се.

ПРЕДСЕДАТЕЛЯ НА СЪБРАНИЕТО:

Уважаеми Госпожи и господа за деловото протичане на събранието предлагам да гласуваме Дневен ред, комисии и преброители.

Предлагам да гласуваме следния дневн ред:

1. Отчетен доклад за дейноста на читалището през отчитания период – докладва Председателя на читалищното настоятелство.
2. Доклад на Проверителната комисия – докладва Председателя на проверителната комисия.
3. Избор на Председател на читалищното настоятелство и членове.
4. Разни.

Който е съгласен моля да гласува: Против. Въздържали се.

КОМИСИИ:

1/ Мандатна комисия :

1 Вихра Бенмайор - председател

2 Рая Фархи - член

3 Бенжамен Акива – член

Който е съгласен моля да гласува: Против. Въздържали се.

2/ Комисия по предложенията:

1 Юлия Дандолова - председател

2 Симеон Христов - член

3 Емил Шекерджийски – член

Който е съгласен моля да гласува: Против. Въздържали се.

Преброители:

1 Валентина Гешева

2 Йоана Рударска

3 Аврам Бенмайор

4 Юлия Попова

Който е съгласен моля да гласува: Против. Въздържали се.

Давам думата на председателя на читалищтното настоятелство г-н Мориц Машиах за прочитане на доклада.

**ОТЧЕТЕН ДОКЛАД**

ЗА ДЕЙНОСТА НА ЧИТАЛИЩЕТО ЗА ПЕРИОДА МАРТ 2022 г. МАРТ 2023 г. ИЗНЕСЕН НА РЕДОВНО ОТЧЕТНО-ИЗБОРНО СЪБРАНИЕ

Според действащия Закон за Народните Читалища, те са юридически лица с нестопанска цел. В тяхната дейност могат да участват всички физически лица без ограничения във възраст и пол, имащи право на глас. Читалищата се управляват от Общото събрание, състоящо се от всички негови членове и неговите решения са задължителни за другите органи на читалището. Основната цел на всяко читалище е да удовлетворява потребностите на местната общност, като създава, опазва и разпространява духовните ценности.

Отчитания период се характеризира с последните пандемични месеци и отпадането на повечето от мерките, както и с края на всички противо епидемични мирки. Въпреки всички ограничения през периода бяха организирани 28 културни инициативи, посветени на национални и официални празници, чествания на събития, юбилеи на личности, годишнини на творци и писатели , срещи с тях, представяне на книги, лекции, беседи, тематични утра и други. Част от тях се организираха самостоятелно, а други съвместно с Организацията на Евреите в България „Шалом“ , РОЕ „Шалом“- гр.София, с техните клубове, „Здраве“, клуба на ветераните, с център „Хай“, с община район „Възраждане“. Проведоха се традиционните инициативи по повод 19 февруари, 3 март, 8 март, 10 март –деня, в който честваме спасяването на българските евреи и депортацията на 11343 евреи от Тракия и Македония в лагерите на смъртта, 24 май, 2 юни денят на Христо Ботев и падналите за свободата на България традиционния митинг – събор, посветен на гибелта на патрона на нашето читалище Емил Шекерджийски, който се провежда всяка година в местността Черенец-Кюстендилска област, деня на независимостта, деня на София и деня на Народните будители.

Ще се опитам да изброя повечето от инициативите:

- Редовната месечна рубрика във Фейсбук за „Изкуство, култура и литература“ - Среща-разговор с писателката Здравка Евтимова - Репетиции на любителската театрална трупа за спектакъл, който ще се проведе през 2023 г. - Чествахме 100 г. Юбилей на големия български писател Анжел Вагенщаѝн. - Чествахме 78 г. от геройската смърт на патрона на читалището Емил Шекерджийски в местноста „Черенец“ Кюстендилско. - Участвахме в международна конференция за борбата с антисемитизма и опазване на еврейското наследство. - Рок група „Епизод“ участва в литийно шествие поклонение в гр. Батак. - Присъединихме се към ОЕБ Шалом за отбелязването на деня на Христо Ботев и отдаване на почит на загиналите за свободата и независимоста на България. - Направихме разговор-интервю с Аврам Папаро по повод 24 май ден на светите братя Кирил и Методиѝ, на българската азбука , просвета, култура и на славянската книжовност. - На 21 април 2022 г. в галерия- книжарница „София прес“ бе връчена Националната награда за литература „Валери Петров“. Тя беше учредена от Сюза на българските писатели по случай сто годишнината от рождението на поета, публициста, драматурга, преводача и общественник Валери Петров. От 2021 г. заедно със семейството на поета и НЧ „Емил Шекерджийски“ 1919 г. се присъедини към организаторите на това събитие. - Готов е телевизионният вариант на концерта на рок група „Епизод“ съвместно с академичен смесен хор на НХА с диригент Галина Луканова, симфоничен квартет, гост музиканти и водещ актьор Стойко Пеев. Концерта първо беше излъчен по телевизия „Евроком“на 01.01.2022 г. от 22 часа и на същата дата от 14 часа. От 2 януари концерта е качен в Ютуб за свободно гледане, като концерта започва със заставката „Читалище Емил Шекерджийски представя“. - Имаме курс по иврит с преподавател Стела Бехар. - Направихме интервю с младата писателка Станимира Георгиева. - Участвахме в Националния форум 2022 г. на Глобални библиотеки – Библиотеките днес и Лидерство за библиотеките. - Участвахме в различни библиотечни кръгли маси и семинари. В представянето на книгата на Мадлен Алгафари. Редовно участваме в срещите на читалищните секретари. – През 2022 гл пред еврейската общност беше представена изложбата „ В градът на толерантноста с усмивка в сърцето“ на дългогодишния читалищен деятел, фотографа Зафер Галибов. – Съвместно с клубовете „Хай“, „Здраве“, „ Златна възраст“, към ОЕБ „Шалом“ проведохме литературни утра, посветени на творчеството на Дора Габе, Чудомир и книгата на Димитър Димов „Осъдени души“.

Уважаеми госпожи и господа,

В епохата, в която живеем библиотеките имат важна роля за предоставянето на многостранна информация. Библиотечната дейност е формата чрез, която читалището реализира задачата си да осигурява достъп до знания, информация и услуги, общодостъпни за всички членове на обществото. Нашата библиотека обслужва предимно жителите на район „Възраждане“ и може би цялото еврейско население на столицата. През периода 2022-2023 г. библиотеката продължава да работи в съответствие със своите основни задачи, а именно:

-да утвърждава позицията си на информационен и обществен център

- да прилага подходящи форми за привличане на повече читатели

- да възпитава уважение към книгата и четенето

През изминалите години цялостната организация на библиотечния процес беше насочен предимно към реорганизация на библиотечния фонд, с прочистване на библиотечните документи и на материалната база. Основна задача и цел на всяка библиотека е стремежът към обогатяване на книжния фонд с литература, която да задоволи читателското търсене. В края на 2021 г. библиотеката разполагаше с 24000 библиотечни документи от всички отрасли на знанието, а през 2022 г. книжния фонд се обогати с нови 210 издания. Библиотеката разполага с безплатен интернет, копирна техника, извършва безплатни писмени и устни библиографски справки. Броят на читателите за последната година е 212 читатели, 2143 са посещениятя за периода раздадени са общо 15500 книги. За 2022г са отчислени 185 издания, като физически изхабени и морално остарели. Справочно информационната дейност за последната година е 22 бр това са библиотечни справки заявени от читатели. Това, което успяха да направят библиотечните ни служители е да разположат книжния фонд по начин, които позволява обособяването на отделни кътчета за четене. Улесненият достъп до електронна информация, разшири дейността и подобри обслужването. Новосъздадената еврейска секция продължава да бъде допълвана, както с новозакупени книги, така и с дарения. Друга важна част от дейноста на библиотеката беше организирането исъздаването на каталог на еврейската секция, разделен по автори и по отдели.

В началото и на този мандат на настоящето настоятелство аз и моите колеги поехме ангажимента да завършим реставрацията и ремонта на най-старата сграда на нашето читалище, находяща се на ул. Пиротска 79, бивша езикова и музикална школа на читалището, която се рушеше през годините. Нашето ръководство успя с неимоверни усилия, да осигури средствата и да възстанови, обнови и ремонтира, окончателно сградата. Според мен най голямото постижение на това настоятелство за тригодишния период, е ремонта на сградата на ул. „Пиротска“ 79, което дава възможност да разгърнем по богата дейност, отърсвайки се всички ограничения от последните години, както и ще осигури повече финансови постъпления за подкрепа на нови проекти.

Тук, е момента да изкажа своята благодарност на хората от екипа на читалището, които работеха всеотдайно, да благодаря на членовете на читалищното настоятелство и на проверителната комисия, както и на всички присъстващи членове и неприсъстващи членове на читалището които показаха своята принадлежност, съпричастност и преданост към родното ни читалище.

Госпожи и Господа,

през изминалата година се опитахме да свършим много неща. Една част реализирахме, а други – не успяхме.

Предстоят още задачи като, активно участие в проекти, осъществяване на по задълбочено сътрудничество с клубовете към РОЕ „Шалом“, подновяване на библиотеката като книжен фонд и материална база и т. н.

Благодарни сме на всеки един, който се е включвал и продължава да включва в нашите инициативи , защото всички ние работим в името на читалището. И накрая искам да изразя своята и на цялото читалище дължима благодарност за помощта и доброто ни сътрудничество с ръководствата на ОЕБ „Шалом“, РОЕ „Шалом“ – София, клубовете „Здраве“, „Златна възраст“, „Ладино“, „Клуб на ветераните“, център „Хай“, екипът на в-к „Еврейски вести“,общината на район „Възраждане“ и читалищата в района.

Благодаря ви за вниманието.